Pous pleit vir Idlib-burgers se menseregte | Netwerk24
‘Begin van nuwe era vir Banyana’
'Die geleenthede is onbeperk.'
Eskom moet plan voor dán reg hê
Die regering plaas druk op Eskom om sy regrukplan voor 20 Februarie ter tafel te lê.
Albert Hammond opgewonde oor US Woordfees
Albert Hammond word vanjaar 75 jaar oud. Ouderdom is vir hom relatief en wanneer hy op die verhoog is, val die jare weg en energie neem oor.
Pous pleit vir Idlib-burgers se menseregte
Pous Franciskus het Sondag ’n beroep op alle partye in Sirië gedoen om die menseregte van die burgerlikes in Idlib te beskerm. Idlib is die laaste rebellevesting in die noorde van die land en word in die gesig gestaar deur ’n aanval van die regeringsmagte.
Ná bykans sewe jaar van burgeroorlog is die provinsie Idlib en die omliggende gebiede die laaste enklawe in die hande van rebellegroepe.
Ontheemdes in ’n vlugtelingkamp in Idlib in Sirië. Dié foto is op 30 Julie vanjaar geneem. Foto: Reuters
Volgens bronne is pres. Basjar al-Assad se magte op die punt om ’n groot aanval op Idlib te loods.
“Die wind van oorlog waai en ons ontvang nuus van ’n moontlike humanitêre katastrofe in die provinsie van Idlib,” het die pous Sondag in sy weeklikse seënwense op die St. Pietersplein in die Vatikaanstad gesê.
“Ek herhaal my beroep op die internasionale gemeenskap en almal wat betrokke is by die diplomasie, gesprekvoering en onderhandeling om die menseregte van burgerlikes in die gebied te bewaar.”
Sirië het reeds verlede Donderdag gesê hy sal probeer om burgerlike ongevalle te vermy.
Meer as die helfte van die bewonders van Idlib is reeds ontheemdes wat weens die burgeroorlog hul huise verloor het.
Meer oor: Pous Franciskus | Sirië | Oorlog
‘Isis-militant’ verbind met egpaar se ontvoering in SA
Iran sluit militêre ooreenkoms met Sirië